членки са длъжни да съобщават на Комисията всички данни, отнасящи се до операторите, които са подали заявления за износ в рамките на квотите за сирене, открити от Съединените щати, включително техния EORI номер. Тъй като не всички оператори са задължени да разполагат с такъв номер, държавите членки следва да го съобщават само за операторите, които притежават такъв номер. Поради това е необходимо посоченият член да бъде изменен.
 (6)
 В съответствие с член 71, параграф 3 и член 72, параграф 2 от Регламент за изпълнение (ЕС) 2020/761 и чрез дерогация от член 6, параграфи 1 и 2 от същия регламент операторите, които подават заявления за тарифни квоти за износ, управлявани от трети държави и обвързани със специфични правила на Съюза, както и за тарифни квоти за внос, управлявани с документи, издадени от държавите на износ, могат да подават повече от едно заявление за лицензии на месец, като тези заявления могат да се подават в който и да е ден. За да се осигури съгласуваност на този метод на управление дерогацията от член 6 от посочения регламент следва да се позовава на целия член, а не само на параграфи 1 и 2 от него. Наред с това член 72, параграф 4 от посочения регламент следва да бъде поправен, като в него бъде включен текст, отнасящ се конкретно към сертификатите IMA 1.
 (7)
 За по-голяма яснота е целесъобразно да се хармонизират правилата относно попълването на клетки 8 и 24 — отнасящи се до държавата на произход на стоките — от заявленията за лицензии за внос и от лицензиите. Поради това членове 22 и 29 от Регламент за изпълнение (ЕС) 2020/761, както и съответните клетки за тарифните квоти в приложения II—XII към посочения регламент, следва да бъдат изменени.
 (8)
 С Регламент за изпълнение (ЕС) 2020/991 на Комисията (6) се откриват три тарифни квоти за ориз с произход от Виетнам. За да се постигне хармонизиране между управлението на тези тарифни квоти и правилата, определени в Регламент за изпълнение (ЕС) 2020/761, таблиците и правилата, уреждащи трите тарифни квоти, следва да бъдат включени в Регламент за изпълнение (ЕС) 2020/761, а Регламент за изпълнение (ЕС) 2020/991 да бъде отменен. Съответно членове 27 и 29 от Регламент за изпълнение (ЕС) 2020/761 следва да бъдат изменени и в него да бъде включен нов член 29а.
 (9)
 Таблицата относно тарифна квота с пореден номер 09.4450, съдържаща се в приложение VIII към Регламент за изпълнение (ЕС) 2020/761, следва да бъде актуализирана със съобщените от Аржентина нова класификация за говеждо месо и ново наименование на органа, отговарящ за издаването на сертификати за автентичност.
 (10)
 За да се избегнат недоразумения относно максималната възраст на животните от рода на едрия рогат добитък, чиито кланични трупове отговарят на условията на тарифната квота с пореден номер 09.4002, посочена в приложение VIII към Регламент за изпълнение (ЕС) 2020/761, съответната таблица от посоченото приложение следва да бъде изменена.
 (11)
 За да се изключат филетата от продуктите, отговарящи на условията за допустимост по тарифните квоти с поредни номера 09.4038 и 09.4170, посочени в приложение X към Регламент за изпълнение (ЕС)